स्कूल में लगे मेले में बच्चों ने इलेक्ट्रिक कार का मॉडल बनाकर दिखाया
स्प्रिंगडेल्ससीनियर सैकंडरी स्कूल में शनिवार को विज्ञान गणित सहित विभिन्न विषयों पर आधारित मेला लगा। जिसमें स्थानीय स्कूल के कक्षा 6 से 12 एवं स्प्रिंगडेल्स सैकंडरी स्कूल, घाटोल के विद्यार्थियों ने एक से बढ़कर एक मॉडल बनाकर प्रस्तुत किए। डॉ. एमएस त्यागी, पीएमओ डॉ. हरबीर सिंह छाबड़ा, कथावाचक कमलेश भाई शास्त्री, निदेशक सुदेश त्यागी प्रधानाचार्या नताशा त्यागी सहित अतिथियों ने मेले का अवलोकन किया। मेले में इलेक्ट्रीक कार, इलेक्ट्रॉनिक जनरेटर, तंत्रिका तंत्र, प्रदूषण से बचने के उपाय, सौर ऊर्जा, ज्वालामुखी गणितीय आकृतियां, आदर्श भवन, पेड़ों का संरक्षण, पवन चक्की, वॉटर कूलर तथा वाणिज्य विषय से संबंधित बैंक प्रबंधन एटीएम की कार्यप्रणाली, सामाजिक विज्ञान से संबंधित प्राकृतिक आपदाओं से निपटने के उपाय भारत की भौगोलिक परिस्थितियों के मॉडल प्रस्तुत किए। वहीं चित्रकला में बेटी बचाआें, राधा-कृष्ण ग्रामीण परिवेश के चित्रों का प्रदर्शन किया।
स्प्रिंगडेल्स स्कूल में विद्यार्थियों द्वारा बनाए मॉडल का अवलोकन करते अतिथि।
hin_Deva hin_Deva hin_Deva